नगर के सामुदायिक स्वास्थ्य केन्द्र पर आजकल रोगियों को आयुर्वेदिक दवाएं दी जा रही है। रोगी भी डिस्पेंसरी से गोली कैप्सूल के बजाय बूटी, भस्म आदि मिलने पर चकित हैं। केन्द्र पर रोजाना 400 से अधिक रोगी उपचार के लिए आ रहे हैं। सभी रोगियों को दवा उपलब्ध कराना मुश्किल काम है। सामुदायिक स्वास्थ्य केन्द्र पर अंग्रेजी दवाएं ही दी जाती हैं। परन्तु पिछले 15 दिन से रोगियों को आयुष दवाएं दी जा रही हैं। हालत यह है कि सामुदायिक स्वास्थ्य केन्द्र पर तैनात चिकित्सकों व फार्मेसिस्टों को भी यह मालूम नहीं है कि जिले से भेजी गई आयुष दवाएं किस रोग में काम आएगी। आयुष दवाओं के पैक पर लिखे निर्देशों के मुताबिक रोगियों को दवा दी जा रही है। एंटीबायोटिक दवाएं लगभग समाप्त है।